CELEX: 32021R0956
Language: hu
Date: 2021-05-31 00:00:00
Title: A Bizottság (EU) 2021/956 végrehajtási rendelete (2021. május 31.) egyes áruk Kombinált Nómenklatúra szerinti besorolásáról

2021.6.15.   
               
               
                  HU
               
               
                  Az Európai Unió Hivatalos Lapja
               
               
                  L 211/45
               
            
         A BIZOTTSÁG (EU) 2021/956 VÉGREHAJTÁSI RENDELETE
         (2021. május 31.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. május 31-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Moduláris árucikk hangelnyelő és hangszigetelő tulajdonságokkal (ún. „szoba a szobában rendszer”). Összeszerelve kb. 3 m szélességű, 2–6 m hosszúságú és 2,3 m magasságú, és falvastagsága kb. 40 mm.
                        Egy alumíniumból készült, kocka alakú keretből áll, amelyet fémsarkok és panelek sorozata kapcsol össze, amelyek a szerkezet oldalain és tetején helyezkednek el.
                        Minden egyes panel egyik oldala tűzálló szövetből készült nyomtatott poliészter akusztikai rétegből, a másik oldal rétegelt fa forgácslemezből áll. A panelek belseje (100 kg/m3 sűrűségű) kőzetgyapottal bélelt.
                        A mennyezet poliészterpanelekből és alumínium támaszték födémgerendákból készült. Az árucikk ajtóval, ablakokkal, egy LED világítási rendszerrel és egy szellőzőrendszerrel is ellátott.
                        Az árucikket egy meglévő, kész épület belsejében felállítandó különleges szerkezetnek szánták, mivel az időjárással szemben nem nyújt védelmet. Nyitott terű irodákban bizalmas megbeszélésekhez használt zárt tér kialakításához vagy zajmentes terület létrehozásához való felhasználásra állítják vám elé.
                        Lásd a képet  (*1)
                        
                     
                     
                        7610 90 90 
                     
                     
                        A besorolást a Kombinált Nómenklatúra értelmezésére vonatkozó 1., 2. a), 3. b) és 6. általános szabály, valamint a 7610 , a 7610 90  és a 7610 90 90  KN-kód szövegezése határozza meg.
                        A 9406  vtsz. alá történő besorolás kizárt, ugyanis az árucikk nem önálló teljes vagy nem teljes „előre gyártott épület”, mivel nem tekinthető lakóháznak, munkahelyi szállásnak vagy hasonló épületnek sem (lásd még a 94. árucsoporthoz tartozó Megjegyzések 4. pontját és a Harmonizált Áruleíró- és Kódrendszer Magyarázata 9406  vámtarifaszámhoz tartozó magyarázatát). Kültéri használatra nem alkalmas, mivel nem tekinthető időjárásállónak. Az árucikk egy meglévő, kész épület belsejében felállítandó különleges szerkezet.
                        Az árucikk egy összetett termék, amelynek lényeges jellemzőjét a szerkezeti elem (alumíniumkeret) határozza meg. Ezért ezen alkotóelem alapanyaga szerint kell besorolni.
                        Következésképpen az árucikket a 7610 90 90  KN-kód alá kell besorolni más alumíniumszerkezetként.
                     
                  
               
            
               (*1)  A kép csupán tájékoztató jellegű.